Eurylochos (Odysea)

Eurylochos (starogr. Εὐρύλοχος – Eurylochos, ) je v gréckej mytológii druh itackého kráľa Odysea a manžel jeho sestry Ktimeny.

Eurylochos viedol prieskumný oddiel, ktorý vyslal Odyseus na ostrov Aiaia.Homér, Odysea, 10,208. Na ostrove objavili dom čarodejnice Kirké, strážený zakliatými levmi a vlkmi. Z domu bol počuť spev, preto na seba upozornili a Kirké ich pozvala dnu. Všetci sa nahrnuli dovnútra, jediný Eurylochos nevošiel, lebo tušil lesť.Homér, Odysea, 10,229. Kirké družine vykúzlila jedlo a ponúkla ho, následne každého švihla čarovným prútikom a premenila ich na prasatá.Homér, Odysea, 10,428.

Zhrozený Eurylochos sa rýchlo vrátil na loď, opísal udalosť Odyseovi a ten hneď vyrazil do domu Kirky.Homér, Odysea, 10,244. Cestou ho zastavil boh Hermes, aby ho varoval a pomohol mu. Proti čarám Kirky mu daroval čarovnú bylinu a poradil mu, aby na Kirku vytasil meč a donútil ju prisahať, že jeho druhov odčaruje.Homér, Odysea, 10,274–345  Kirké mu to potom sľúbila, ale len pod podmienkou, že u nej zostane celý rok. Odyseus súhlasil a tak tam zostal aj so svojou družinou. Keď po roku nadišiel deň odchodu, požiadali Kirku o povolenie odísť. Kirké ich priateľsky prepustila a pri rozlúčke dala Odyseovi radu, aby sa zastavil pri prahu podsvetia a vyvolal tam ducha veštca Teiresia,Homér, Odysea, 10,487. ktorý mu poradí čomu sa má vyvarovať na budúcej ceste. Vchod do podsvetia bol ďaleko na severe v krajine Kimmeriov. Keď našli miesto odkiaľ sa do podsvetia vchádzalo, vstúpil tam Odyseus sprevádzaný Eurylochom, priniesli spolu obeť duchom mŕtvych a dali si vyvolať ducha veštca Teiresia. Ten Odysea ako im to povedala Kirké, varoval pred nástrahami budúcej cesty.

Aj keď Eurylochos prežil trójsku vojnu i mnohé útrapy dlhej spiatočnej cesty, domov sa už nevrátil. Na ostrove Trinakia (Sicília), prehovoril svoju družinu, aby zabili niekoľko kráv patriacich bohu slnka Héliovi.Homér, Odysea, 12,339. Za túto opovážlivosť ich potom najvyšší boh Zeus zahubil bleskom v morskej búrke.Homér, Odysea, 12,384. Jediný kto prežil, bol Odyseus. 

 Referencie a bibliografia 

Kategória:Postavy gréckej mytológie